**Пословни човек године Зоран Тирнанић – председник компаније ДИС**

БЕОГРАД - Жири [Клуба привредних новинара](http://www.bizlider.org/), једногласно је одлучио да признање “Пословни човек године“ припадне Зорану Тирнанићу председнику [Компаније ДИС](http://www.dismarket.rs/), док ће Златна плакета компанија године припасти Компанији [„Сименс“ Србија](http://www.siemens.com/answers/rs/sr/).

Свечана додела признања биће одржана 28. јануара 2014. године у [Привредној комори Србије](http://www.pks.rs/).  
У категорији јавних предузећа признање ће бити уручено Електровојводини, односно генералном директору Срђану Кржувићу, док је др Даниел М. Боехи, [Бамби д.о.о](http://www.bambi.rs/), припало признање за очување домаћег бренда „плазма“, саопштио је жири привредних новинара поводом доделе годишњих признања „Компаније и личности које су обележиле годину".

**Награде и најбољим менаџерима**

Млади менаџер године је Милош Марковић директор [ЛАД групе](http://www.lad.rs/eng/). Компанији [Тетра Пак](http://www.tetrapak.com/rs) биће уручено признање за педесет година успешног пословања у Србији.  
Плакете и признања Менаџер године добиће и Роберт Холо власник Холо Компаније, за улагање у фабрику за прозводњу агро пелета, Радомир Ивановић - Воћар Паланка, за примену науке у пољопривреди, Мирко Петровић предузеће [АКС Експрес курир](http://www.aks-sabac.com/o_nama.html), категорија услуге, Срђан Ковачевић - предузеће „Беокапра“ (Beocapra) за улагања у производњу и прераду козјег млека, Богољуб Милић - МиМи д.о.о , за производњу дестилата од аутохтоних сорти.  
Компанији [Филип Морис Интернационал](http://www.pmi.com/marketpages/pages/market_sr_rs.aspx) припало је признање за друштвену одговорност за донирање пројекта „Покрени се за посао“.  
На предлог новинара који прате културу жири КПН-а одлучио је да признање Менаџер године припадне и уметнику Јовану Колунџији, директору [Гуарнериус Центра (Guarnerius Centаr)](http://www.guarnerius.rs/) лепих уметности, док ће Златно перо које се традиционално додељује за привредно новинарство припасти Стефану Деспотовићу, новинару [Политике](http://www.politika.rs/).   
Признање „Гордан Ранитовић“, које носи име оснивача Клуба привредних новинара, добиће Ненад Благојевић, новинар-уредник магазина [“Лиса”](http://www.lisa.rs/).

                                                                       Извор: Кућа добрих вести/Клуб привредних новинара